ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------ --------------------------- 2021 թ. № --------- -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ

ՕԳՈՍՏՈՍԻ 13-Ի № 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԿԱՏԱՐԵԼՈՒ ՄԱՍԻՆ

Համաձայն «Ֆիզիկական կուլտուրայի և սպորտի մասին» օրենքի 7-րդ հոդվածի դ.4) ենթակետի, «Նորմատիվ իրավական ակտերի մասին» օրենքի 33‑րդ հոդվածի 3-րդ մասի և 34-րդ հոդվածի 1-ին մասի` Հայաuտանի Հանրապետության կառավարությունը որոշում է.

1. Հայաստանի Հանրապետության կառավարության 2015 թվականի օգոստոսի 13-ի **«**Հայաստանի Հանրապետության հավաքական թիմերի գլխավոր և ավագ մարզիչների վարձատրության, ինչպես նաև Հայաստանի Հանրապետության քաղաքացի հանդիսացող օլիմպիական խաղերի և շախմատի համաշխարհային օլիմպիադայի չեմպիոնների ու մրցանակակիրների, Հայաստանի Հանրապետության քաղաքացի հանդիսացող Հայաստանի Հանրապետության և նախկին Խորհրդային Միության հավաքական թիմերի կազմերում՝ օլիմպիական խաղերի ծրագրում ընդգրկված մարզաձևերի, ինչպես նաև ոչ օլիմպիական մարզաձևերից նավամոդելային սպորտի, շախմատի (նաև թիմային) և սամբոյի աշխարհի առաջնություններում չեմպիոն դարձած մարզիկների ամսական պատվովճարի չափը և վճարման կարգը հաստատելու մասին**»** № 925-Ն որոշման հավելված № 3-ի 6-րդ կետը շարադրել հետևյալ խմբագրությամբ.

«6. Հայաստանի Հանրապետության հավաքական թիմերի կազմում օլիմպիական խաղերում, աշխարհի և Եվրոպայի առաջնություններում բարձր արդյունքների հասած մարզիկների համար սահմանվում են պատվովճարներ` հետևյալ չափերով`

1) օլիմպիական խաղերի չեմպիոններին 300 հազ. դրամ՝ չեմպիոն դառնալուն հաջորդող տարվա հունվարի 1-ից՝ ցմահ.

2) օլիմպիական խաղերի 2-րդ մրցանակակիր դարձած մարզիկին՝ 200 հազ. դրամ՝ մրցանակակիր դառնալուն հաջորդող տարվա հունվարի 1-ից՝ ցմահ.

3) օլիմպիական խաղերի 3-րդ մրցանակակիր դարձած մարզիկին՝ 150 հազ. դրամ՝ մրցանակակիր դառնալուն հաջորդող տարվա հունվարի 1-ից՝ ցմահ.

4) շախմատի համաշխարհային օլիմպիադայի չեմպիոններին 200 հազ. դրամ՝ չեմպիոն դառնալուն հաջորդող տարվա հունվարի 1-ից՝ ցմահ.

5) շախմատի համաշխարհային օլիմպիադայում երկրորդ մրցանակակիր դարձած մարզիկին՝ 140 հազ. դրամ՝ մրցանակակիր դառնալուն հաջորդող տարվա հունվարի 1-ից՝ ցմահ.

6) շախմատի համաշխարհային օլիմպիադայում երրորդ մրցանակակիր դարձած մարզիկին՝ 100 հազ. դրամ՝ մրցանակակիր դառնալուն հաջորդող տարվա հունվարի 1-ից՝ ցմահ.

7) օլիմպիական խաղերի ծրագրով նախատեսված մարզաձևերից աշխարհի չեմպիոն դարձած մարզիկի՝ չեմպիոն դառնալուն հաջորդող տարվա հունվարի 1-ից՝ 180 հազ. դրամ՝ երկու տարի ժամկետով, այնուհետև 100 հազ. դրամ՝ ցմահ.

8) շախմատի (նաև թիմային) և սամբոյի և նավամոդելային սպորտի աշխարհի առաջնության չեմպիոն դարձած մարզիկին՝ 100 հազ. դրամ՝ չեմպիոն դառնալուն հաջորդող տարվա հունվարի 1-ից՝ ցմահ.

9) օլիմպիական խաղերի ծրագրով նախատեսված մարզաձևերից աշխարհի 2-րդ մրցանակակիր դարձած մարզիկին՝ 40 հազ. դրամ՝ մրցանակակիր դառնալուն հաջորդող տարվա հունվարի 1-ից՝ մեկ տարի ժամկետով.

10) օլիմպիական խաղերի ծրագրով նախատեսված մարզաձևերից աշխարհի 3-րդ մրցանակակիր դարձած մարզիկին՝ 40 հազ. դրամ՝ մրցանակակիր դառնալուն հաջորդող տարվա հունվարի 1-ից՝ մեկ տարի ժամկետով.

11) օլիմպիական խաղերի ծրագրով նախատեսված մարզաձևերից Եվրոպայի չեմպիոն դարձած մարզիկին՝ 60 հազ. դրամ, չեմպիոն դառնալուն հաջորդող տարվա հունվարի 1-ից՝ մեկ տարի ժամկետով.

12) օլիմպիական խաղերի ծրագրով նախատեսված մարզաձևերից Եվրոպայի մրցանակակիր դարձած մարզիկին՝ 40 հազ. դրամ, մրցանակակիր դառնալուն հաջորդող տարվա հունվարի 1-ից՝ մեկ տարի ժամկետով.

13) Եվրոպական խաղերի, համաշխարհային ուսանողական մարզական խաղերի չեմպիոն դարձած մարզիկին՝ 60 հազ. դրամ, չեմպիոն դառնալուն հաջորդող տարվա հունվարի 1-ից՝ մեկ տարի ժամկետով.

14) Եվրոպական խաղերի, համաշխարհային ուսանողական մարզական խաղերի, շախմատի աշխարհի առաջնության 2-րդ և 3-րդ մրցանակակիրներ դարձած մարզիկին՝ 40 հազ. դրամ՝ մրցանակակիր դառնալուն հաջորդող տարվա հունվարի 1-ից՝ մեկ տարի ժամկետով:

***(Սույն հավելվածով նախատեսված այն անձինք, ովքեր 2020 թվականի հունվարի 1-ից ստացել են սույն որոշմամբ նախատեսված վարձատրությունը կամ պատվովճարները, 19.03.20***[***N 332-Ն***](https://www.arlis.am/DocumentView.aspx?docid=140481)***որոշումն ուժի մեջ մտնելուց հետո կստանան սույն որոշմամբ հաստատված կարգերով նախատեսված վարձատրության կամ պատվովճարի և իրենց ստացած վարձատրության կամ պատվովճարի գումարային տարբերությունը:)*** ***»:***

**2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։**

**ՀԻՄՆԱՎՈՐՈՒՄ**

**«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ

ՕԳՈՍՏՈՍԻ 13-Ի № 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԿԱՏԱՐԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

Հիմք ընդունելով Հայաստանի Հանրապետության Վարչապետի պաշտոնակատարի 2021 թվականի հուլիսի 15-ի N 02/11/23733-2021 և 2021 թվականի հունիսի 28-ի N 02/11.3/21226-2021 հանձնարարականները (օլիմպիական խաղերում բարձր ցուցանիշների հասած մարզիկներին տրամադրվող դրամական վճարումները կարգավորող իրավական ակտերը վերանայելու վերաբերյալ առաջարկություն)՝ վերանայվում է Հայաստանի Հանրապետության կառավարության 2015 թվականի օգոստոսի 13-ի № 925-Ն որոշումը, որի համաձայն օլիմպիական խաղերում մրցանակակիր դարձած մարզիկները ստանում են ցմահ ամսական պատվովճար:

Նախագծով առաջարկվում է ավելացնել օլիմպիական խաղերում մրցանակակիր դարձած մարզիկներին հատկացվող ցմահ ամսական պատվովճարի գումարի չափը: Նմանատիպ փոփոխությունը հնարավորություն կտա լուծելու ծրագրի շրջանակում ընդգրկված շահառուների սոցիալական վիճակի բարելավման խնդիրը և որոշակիորեն լուծելու օլիմպիական խաղերում Հայաստանի Հանրապետության պատիվը բարձր պահած մարզիկների սոցիալական խնդիրները:

2016 թվականի Ռիե դե Ժանեյրոյի օլիմպիական խաղերում ձեռք է բերվել 4 մեդալ. հունա-հռոմեական ըմբշամարտից Արթուր Ալեքսանյանը նվաճել է օլիմպիական խաղերի չեմպիոնի կոչումը, Միհրան Հարությունյանը նվաճել է արծաթե մեդալ, իսկ ծանրամարտ մարզաձևից արծաթե մեդալներ են նվաճել Սիմոն Մարտիրոսյանը և Գոռ Մինասյանը: 2020 թվականի Տոկիոյի օլիմպիական խաղերում (անցկացվել են 2021 թվականին) Հայաստանի Հանրապետության մարզիկները ձեռք են բերել 4 մեդալ. հունա-հռոմեական ըմբշամարտ մարզաձևից Արթուր Ալեքսանյանը նվաճել է արծաթե մեդալ, ծանրամարտ մարզաձևից Սիմոն Մարտիրոսյանը նվաճել է արծաթե մեդալ, բռնցքամարտ մարզաձևից Հովհաննես Բաչկովը նվաճել է բրոնզե մեդալ, սպորտային մարմնամարզություն մարզաձևից Արթուր Դավթյանը նվաճել է բրոնզե մեդալ:

Նախագծով առաջարկվում է Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման մեջ օլիմպիական խաղերում մրցանակակիր դարձած մարզիկների ցմահ ամսական պատվովճարի գումարի չափի բարձրացում:

Անհրաժեշտություն է դարձել օլիմպիական խաղերում մրցանակակիր դարձած մարզիկների ցմահ ամսական պատվովճարի գումարների ավելացումը՝ Հայաստանի Հանրապետության հավաքական թիմերի մարզիկներին առավել մոտիվացնելու համար: Պատվովճարի գումարների ցածր լինելը խոչընդոտ է սպորտի զարգացման համար:

Տվյալ բնագավառում իրականացվող քաղաքականության փոփոխություն չկա: Ֆիզիկական կուլտուրայի և սպորտի ոլորտներում իրականացվող պետական քաղաքականությունը ուղղված է մարզական բարձր նվաճումների խթանմանը և խրախուսմանը:

Օլիմպիական խաղերի պարգևատրումն ուղղված է ֆիզիկական կուլտուրայի և սպորտի ոլորտում Հայաստանի Հանրապետության պետական քաղաքականության իրականացմանը, սպորտի մասսայականացմանը, ֆիզիկական կուլտուրայի և սպորտի դերի բարձրացմանը, բնակչության առողջ ապրելակերպի ամրապնդմանը: Պատվովճարների տրամադրումը խթանում է Հայաստանի Հանրապետության հավաքական թիմերի մարզիկների հաջող մասնակցությունը լրջագույն ստուգատեսներին:

Հայաստանի Հանրապետության կառավարության «Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման մեջ փոփոխություն կատարելու մասին» որոշման նախագիծը մշակել են Հայաստանի Հանրապետության կրթության, գիտության, մշակույթի և սպորտի նախարարության աշխատակազմի Սպորտի քաղաքականության վարչությունը և նույն նախարարության աշխատակազմի իրավաբանական վարչության գլխավոր մասնագետ‑իրավաբանը:

Հայաստանի Հանրապետության կառավարության «Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման մեջ փոփոխություն կատարելու մասին» որոշման ներկայացված նախագծի ընդունմամբ հնարավոր կլինի ավելացնել օլիմպիական խաղերի մրցանակակիրների ցմահ ամսական պատվովճարի գումարները: Վերոնշյալը կնպաստի միջազգային մրցասպարեզներում բարձր արդյունքների ձեռքբերմանը և Հայաստանի Հանրապետության մարզական հեղինակության ամրապնդմանը:

«ՀՀ հավաքական թիմերի գլխավոր և ավագ մարզիչների վարձատրություն և աշխարհի չեմպիոններին, օլիմպիական խաղերի և շախմատի համաշխարհային օլիմպիադայի մրցանակակիրներին պատվովճարի հատկացում» միջոցառման իրականացման համար 2022 թվականին կպահանջվի գործող գումարներով 45 120 000 դրամ գումար, փոփոխության արդյունքում ավելացող գումարը կազմում է 21 480 000 (քսան մեկ միլիոն չորս հարյուր ութսուն հազար) դրամ, փոփոխության արդյունքով ավելացումը հաշվարկված՝ 2022 թվականի համար ընդհանուր գումարը կկազմի

66 600 000 դրամ:

«Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունմամբ հնարավոր է Հայաստանի Հանրապետության 2022 թվականի պետական բյուջեի ծախսերի ավելացում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՕԳՈՍՏՈՍԻ 13-Ի № 925-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ արդարադատության նախարարություն** | | **16.08.2021 թ.** |
| **№ /27.4/25082-2021** |
| 1.«Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծով նախատեսվում է փոփոխություն կատարել Որոշման հավելվածում:  Այս առումով հարկ ենք համարում անդրադառնալ«Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթներին, համաձայն որոնց՝ ենթաօրենսդրական նորմատիվ ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***  ՀՀ Սահմանադրության 6-րդ հոդվածի 2-րդ մասի համաձայն***՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր:***  Տվյալ դեպքում Հայաստանի Հանրապետության կառավարության 2015 թվականի օգոստոսի 13-ի № 925-Ն որոշման նախաբանում որևէ իրավական ակտի հղում կատարված չէ:  Ելնելով վերոգրյալից առաջարկում ենք որոշման նախաբանում հղում կատարել այն իրավական ակտին, որով ՀՀ կառավարությունը լիազորվել է ընդունելու հիշյալ որոշումը: | Ընդունվել է,  նախագծի նախաբանում ավելացվել է հղում «Ֆիզիկական կուլտուրայի և սպորտի մասին» օրենքի համապատասխան հոդվածին: | |
| **1. ՀՀ ֆինանսների նախարարություն** | | **17.08.2021 թ.** |
| **№ 01/8-3/12913-2021** |
| Ի կատարումն ՀՀ վարչապետի 11.08.2021 թվականի N02/11.3/27278-2021 հանձնարարականի, քննարկելով «Հայաստանի Հանրապետության կառավարության 2020 թվականի հուլիսի 2-ի N1096-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 1), «Հայաստանի Հանրապետության կառավարության 2015 թվականի օգոստոսի 13-ի N925-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ Նախագիծ 2) և «Հայաստանի Հանրապետության կառավարության 2015 թվականի նոյեմբերի 5-ի N1282-Ն որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ Նախագիծ 3), հայտնում ենք հետևյալը.  Նախագիծ 2-ով նախատեսվում է ավելացնել օլիմպիական խաղերի և շախմատի համաշխարհային օլիմպիադայի չեմպիոնների և մրցանակակիրների պատվովճարի չափերը, իսկ Նախագիծ 3-ով՝ օլիմպիական խաղերում1-3-րդ տեղերը գրաված մարզիկներին, հավաքական թիմերի մարզիչներին և բժիշկներին շնորհվող դրամական մրցանակների չափերը (Նախագծերի հիմնավորումների մեջ նշված է, որ վերջիններիս ընդունումը կարող է հանգեցնել ՀՀ պետական բյուջեի ծախսերի ավելացմանը, սակայն ներկայացված չեն ֆինանսական գնահատականները):  Նկատի ունենալով, որ ինչպես ՀՀ 2021 թվականի պետական բյուջեով, այնպես էլ ՀՀ 2022-2024 թվականների պետական միջնաժամկետ ծախսերի ծրագրով Նախագծերով նախատեսվող փոփոխությունների համար միջոցներ նախատեսված չեն, Նախագծերի ընդունման դեպքում լրացուցիչ ծախսերը կմնան առանց ֆինանսական ապահովման:  Բացի այդ, ներկայացված չեն դրամական վճարների չափերի վերաբերյալ հիմնավորումները, առաջարկվող փոփոխությունների ազդեցությունը վերջնական արդյունքային ցուցանիշների վրա:  Միաժամանակ, առաջարկում ենք առաջնորդվել ՀՀ վարչապետի պաշտոնակատար Նիկոլ Փաշինյանի մոտ հունիսի 30-ին կայացած խորհրդակցության NՎ/54-2021 արձանագրության 6-րդ կետով տրված հանձնարարականով՝ ընդունել ի գիտություն, որ *առաջիկա ժամանակահատվածում անհրաժեշտ է խուսափել ընթացիկ ծախսերի ծավալի մեծացմանը հանգեցնող պարտավորություններ ստանձնելուց և դրա հնարավորությանն անդրադառնալ միայն տնտեսական աճի առաջանցիկ տեմպեր գրանցելու դեպքում*: | Ընդունվել է,  հիմնավորման մեջ ներկայացվել են հաշվարկները: | |